CELEX: 62008CN0578
Language: sk
Date: 2008-12-29 00:00:00
Title: Vec C-578/08: Návrh na začatie prejudiciálneho konania, ktorý podal Raad van State (Holandsko) 29. decembra 2008 – Rhimou Chakroun/Minister van Buitenlandse Zaken

7.3.2009   
            
            
               SK
            
            
               Úradný vestník Európskej únie
            
            
               C 55/16
            
         Návrh na začatie prejudiciálneho konania, ktorý podal Raad van State (Holandsko) 29. decembra 2008 – Rhimou Chakroun/Minister van Buitenlandse Zaken
   (Vec C-578/08)
   (2009/C 55/26)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Raad van State
   Účastníci konania pred vnútroštátnym súdom
   
      Odvolateľka: Rhimou Chakroun
   
      Druhý účastník odvolacieho konania: Minister van Buitenlandse Zaken (minister zahraničných vecí)
   Prejudiciálne otázky
   
               1.
            
            
               Má sa slovné spojenie „využívanie systému sociálnej pomoci“ použité v článku 7 ods. 1 písm. c) smernice Rady 2003/86/ES (1) z 22. septembra 2003 o práve na zlúčenie rodiny vykladať v tom zmysle, že toto ustanovenie členskému štátu umožňuje prijať právnu úpravu týkajúcu sa zlúčenia rodiny, na základe ktorej bude odoprené zlúčenie rodiny garantovi, ktorý hoci preukázal, že má trvalé a pravidelné príjmy, dostatočné na pokrytie všeobecne nevyhnutných nákladov na živobytie, vzhľadom na výšku jeho príjmu, môže mať nárok na osobitnú sociálnu pomoc na pokrytie osobitných, individuálnych a nevyhnutných nákladov na živobytie, na oslobodenia od poplatkov územných celkov nezávisle na príjme alebo na opatrenia na podporu príjmu v rámci obecnej politiky na podporu príjmovo slabých jednotlivcov?
            
         
               2.
            
            
               Má sa smernica Rady 2003/86/ES z 22. septembra 2003 o práve na zlúčenie rodiny, a najmä jej článok 2 písm. d) vykladať tak, že tomuto ustanoveniu odporuje vnútroštátna právna úprava, ktorá na základe požiadavky na príjem v zmysle článku 7 ods. 1 písm. c) rozlišuje podľa toho, či rodinné vzťahy vznikli pred alebo po vstupe toho, kto sa v členskom štáte už zdržiaval?
            
         
      (1)  Smernica Rady 2003/86/ES z 22. septembra 2003 o práve na zlúčenie rodiny (Ú. v. EÚ L 251, s. 12; Mim. vyd. 19/006, s. 224).